Lesen 25
Ol Haus Kingdom—Bilong Wanem na Olsem Wanem Mipela i Wokim?
Olsem dispela nem Haus Kingdom i makim, nambawan tok bilong Baibel mipela i save toktok long en long Haus Kingdom, em Kingdom Bilong God—em bikpela tok Jisas i bin autim.—Luk 8:1.
Ples bilong mekim lotu i tru. Haus Kingdom em ples we mipela i save stretim wok bilong autim gutnius bilong Kingdom. (Matyu 24:14) Sais na stail bilong ol Haus Kingdom i narapela narapela, na ol i no gat planti bilas long en na ol i no traipela tru. Planti taim i gat planti kongrigesen i yusim wanpela Haus Kingdom. Inap sampela yia nau, mipela i bin sanapim planti tausen nupela Haus Kingdom (olsem 5-pela long olgeta wan wan de), bikos namba bilong ol pablisa na kongrigesen i wok long i go antap. Olsem wanem mipela inap wokim ol Haus Kingdom?—Matyu 19:26.
Mipela i wokim ol long ol kontribiusen ol man i givim. Kongrigesen i salim ol dispela kontribiusen i go long brens ofis na brens inap givim mani long ol narapela kongrigesen i laik sanapim o stretim Haus Kingdom. Ol i kisim mani olsem dinau, no gat wok long baim interes.
Olgeta kain lain i volantia na insait long wok bilong sanapim ol Haus Kingdom. Long planti kantri, i gat ol Grup Bilong Sanapim Ol Haus Kingdom. Ol konstraksen tim na ol volantia bilong wokim ol Haus Kingdom, i save go long ol narapela kongrigesen insait long wanpela kantri, na long ol longwe ples tu. Ol i helpim ol kongrigesen long ol dispela hap long wokim Haus Kingdom bilong ol. Long sampela kantri ol i makim sampela Witnes long bosim wok bilong sanapim na stretim ol Haus Kingdom long wanpela hap. Maski i gat planti brata bilong dispela eria i gat save long wok na ol i volantia, bikpela wok tru em ol bratasista bilong kongrigesen yet i mekim. Spirit bilong Jehova na pasin bilong lain bilong em long givim bel long wok i mekim na ol dispela samting inap kamap.—Song 127:1; Kolosi 3:23.
Bilong wanem mipela i kolim ol ples bilong mekim lotu olsem Haus Kingdom?
Olsem wanem mipela inap sanapim ol Haus Kingdom long olgeta hap bilong graun?
Kisim Sampela Save Moa
OL MITING
Wanem Samting i Save Kamap Long Haus Kingdom?
Go na lukim long ai bilong yu yet.
Husat i Mekim Laik Bilong Jehova Long Nau?
Ol Miting Bilong Ol Witnes Bilong Jehova i Wanem Kain?
Sampela taim yu bin kisim tingting olsem mipela i save mekim wanem long ol miting bilong mipela? Yu bai amamas tru long ol nambawan gutpela skul bilong Baibel yu inap kisim long hap.
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn